
అల్లూరి సీతారామరాజు... తెలుగు పౌరుషానికి ప్రతీక... భారత స్వాతంత్ర్య నినాదం... అల్లూరి పేరు వినగానే రోమాలు నిక్కబొడుచుకోని తెలుగువారు ఉండరు. ఆ పేరు విన్నప్పుడల్లా తెలుగుజాతి నరనరాల్లో పౌరుషం ఉప్పొంగుతుంది. ఆ పేరులోనే అంతటి మహత్తు, శక్తి ఉన్నాయి. సీతారామరాజు తెల్లవారి తూటాలకు బలి అయి తొమ్మిదిన్నర దశాబ్దాలు గడిచిపోయాయి. అయినా ఆ పేరు ఇప్పటికీ తెలుగునాట ప్రతిధ్వనిస్తూనే ఉండటం సీతరామరాజు శక్తికి తార్కాణం. నేడు ఆ విప్లవ వీరుడి జయంతి. 1897 జూలై 4న జన్మించిన రామరాజు కేవలం 27 సంవత్సరాల చిరు ప్రాయంలోనే భారతమాత దాస్యశృంఖలాల విమోచన పోరులో సమిధ అయ్యారు. సంపన్నులు, అగ్రవర్ణాలు అనుభవించే స్వరాజ్యం కాకుండా అట్టడుగున ఉన్న బడుగు, బలహీన వర్గాలు సైతం స్వేచ్ఛావాయువులు పీల్చే స్వాతంత్ర్యం కావాలని రామరాజు ఎలుగెత్తి చాటారు. దేశ స్వాతంత్ర్యం కోసం పోరాడిన సమర సేనానులు ఎందరో ఉన్నా సీతారామరాజు తనకు తానే సాటి. మహారాణా ప్రతాప్, ఛత్రపతి శివాజీల తర్వాత అల్లూరి వంటి మహాయోధుడు, గెరిల్లా రణతంత్ర నిపుణుడు, ధర్మవీరుడు మరొకరు లేరనడంలో ఏమాత్రం అతిశయోక్తి లేదు. భరతమాత దాస్యశృంఖలాలను చేధించటానికి మహాత్మాగాంధీ సారథ్యంలో సాగిన అహింసామార్గ స్వాతంత్ర్య పోరాటం ఒక ఎత్తు, భగత్సింగ్, సుభాష్ చంద్రబోస్, అల్లూరి సీతారామరాజు వంటి యోధులు సాగించిన పోరాటాలు మరో ఎత్తు. జాతీయ కాంగ్రెస్ పార్టీకి సమాంతరంగా జరిపిన ఈ మహనీయుల పోరాటాలు బ్రిటిష్ వారిని తరిమికొట్టడంలో కీలక భూమిక పోషించాయి. జాతి యావత్తూ అహింసే పరమధర్మమని ప్రగాఢంగా విశ్వసించి ఉన్న తరుణంలో దానికి భిన్నంగా సర్వశక్తి సంపన్నులైన బ్రిటిష్ పాలకులపై విలక్షణమైన రీతిలో సాయుధపోరాటం నెరిపిన విప్లవవీరుడు అల్లూరి సీతారామరాజు. ఆయన నేతృత్వంలో సాగిన మన్యవిప్లవం ప్రపంచంలో కెల్లా శక్తిమంతమైన మహాసామ్రాజ్యాన్ని గడగడలాడించింది. విశాఖ, గోదావరి ఏజెన్సీ ఏరియాలో నాగరికతకు దూరంగా, దుర్లభంగా బతుకుతున్న ఆదివాసీలను సంఘటితపరచి వారిలో దేశభక్తిని రగిల్చి, సాయుధులుగా తీర్చిదిద్ది బ్రిటిష్ ప్రభుత్వంపై సమరశంఖాన్ని పూరించిన విప్లవజ్యోతి సీతారామరాజు. బ్రిటిష్ ముష్కరుల దోపిడీ, దౌర్జన్యాలతో అణగారిపోతున్న మన్యం వాసుల్లో వెలుగు నింపడానికి సీతారామరాజు తుదికంటా పోరాడారు. వర్తమాన సమాజంలో ఆయా వర్గాలు రామరాజు కలలుగన్న స్వాతంత్ర్యాన్ని అనుభవించగలుగుతున్నాయా? ఆ దిశగా పాలకపక్షాలు ఒకమారు పరికించి ఆత్మపరిశీలన చేసుకోవాలి. అటవీ సంపద పరిరక్షణ, ఆదివాసీ చట్టాల అమలుపై దృష్టి పెట్టడమే అల్లూరికి అసలైన నివాళి. దశకోటి తెలుగుజాతిలో అల్లూరి సీతారామరాజు ఒకరు కారు. ఎన్నటికీ అల్లూరి ఒక్కరేపెన్మెత్స శ్రీహరిరాజుజర్నలిస్ట్

alluri sitaramaraju... telugu pourushaaniki prateeka... bhaarata swaatantrya ninaadam... alluri paeru vinagaane romalu nikkaboduchukoni teluguvaaru undaru. aa paeru vinnappudalla telugujaati naranaraallo pourusham uppongutundi. aa perulone antati mahattu, sakti unnaayi. sitaramaraju tellavaari thootaalaku bali ayi tommidinnara dasaabdaalu gadichipoyayi. aina aa paeru ippatikee telugunaata pratidhvanistuune undatam seetaraamaraaju saktiki taarkaanam. nedu aa viplava veerudi jayanti. 1897 juulai 4na janminchina ramaraju kevalam 27 samvatsaraala chiru praayamloonae bhaaratamaata daasyasrunkhalaala vimochana porulo samidha ayyaru. sampannulu, agravarnaalu anubhavinche swarajyam kakunda attaduguna unna badugu, balaheena vargaalu saitam swechhaavaayuvulu peelche swaatantryam kaavaalani ramaraju elugetti chaataaru. desha swaatantryam kosam poraadina samara senaanulu endaro unna sitaramaraju tanaku taane saati. maharana pratap, chhatrapati shivaajeela tarvaata alluri vanti mahayodhudu, gerilla ranatantra nipunudu, dharmaveerudu marokaru leranadamlo ematram atisayokti ledu. bharatamaata daasyashrunkhalaalanu chedhinchataaniki mahatmagandhi saarathyamlo saagina ahimsaamaarga swaatantrya poratam oka ettu, bhagatsing, subhash chandrabos, alluri sitaramaraju vanti yodhulu saaginchina poraataalu maro ettu. jaateeya congress paarteeki samaantaramgaa jaripina ee mahaneeyula poraataalu british vaarini tarimikottadamlo keelaka bhoomika pooshinchaayi. jaati yaavattuu ahimse paramadharmamani pragaadamgaa vishwasinchi unna tarunamlo daaniki bhinnamgaa sarvasakti sampannulaina british paalakulapai vilakshanamaina reetilo saayudhaporaatam neripina viplavaveerudu alluri sitaramaraju. aayana netrutvamlo saagina manyaviplavam prapanchamlo kella saktimantamaina mahasamrajyanni gadagadalaadinchindi. visakha, godavari agency ariyaalo naagarikataku dooramgaa, durlabhamgaa batukutunna aadivaaseelanu sanghatitaparachi vaarilo deshabhaktini ragilchi, saayudhulugaa teerchididdi british prabhutvampai samarasankhaanni poorinchina viplavajyoti sitaramaraju. british mushkarula dopidi, dourjanyaalato anagaaripotunna manyam vaasullo velugu nimpadaaniki sitaramaraju tudikanta poraadaaru. vartamaana samaajamlo aayaa vargaalu ramaraju kalaluganna swaatantryaanni anubhavinchagalugutunna? aa disagaa paalakapakshaalu okamaru parikinchi aatmapariseelana chesukovali. atavi sampada parirakshana, aadivaasii chattala amalupai drushti pettadame alluriki asalaina nivaali. dasakoti telugujaatilo alluri sitaramaraju okaru kaaru. ennatikee alluri okkarepenmetsa sriharirajujarnalis